máyi gr̥hṇāmyágre agnimíti tádātmánnevā́gre 'gníṃ gr̥hṇāti rāyaspóṣāya suprajāstvā́ya suvī́ryāyéti tádu sárvā āśíṣa ātmángr̥hṇīte mā́mu devátāḥ sacantāmíti tádu sárvāndevā́nātmángr̥hṇīte tadyatkíṃ cātmanó 'dhi janayiṣyanbhávati tatsárvamātmángr̥hṇīte sa vai tíṣṭhannātmánnagníṃ gr̥hītvā̀nūpavíśya cinoti paśúreṣa yádagnistásmātpaśustíṣṭhangárbhaṃ dhitvā̀nūpavíśya víjāyate